Hanne Sørvaag gikk videre tross smertene: - Jeg er bare 80 prosent
Tidligere denne uken ble det kjent at Hanne Sørvaag har fått sprøyter for å få en vond rygg til å fungere, men artisten håpet å kunne gi alt i semifinalen. - Jeg har sagt at jeg danser for folket, sa Hanne Sørvaag etter at finaleplassen var sikret - til tross for at hun fikk betydelig færre poeng av dommerne enn Cathrine Larsåsen. - Jeg takker folket, sier Hanne Sørvaag til VG Nett etter at seieren er et faktum. - Jeg måtte spørre Egor om de ropte opp oss som vinnere. Jeg trodde ikke det var sant, sier hun. - Er du overrasket? - Jeg er veldig overrasket. Jeg lå nederst og har vært skadet, så jeg var forberedt på å ryke ut. Jeg har gått til behandling hver dag, med både laser, sprøyter, akupunktur, alt, sier Hanne Sørvaag. Lørdag forteller Sørvaag til VG Nett at hun ikke er på topp. - Jeg er bare 80 prosent. Jeg hadde trengt hvile, men det får jeg jo ikke. Så jeg tar noe smertestillende, sier hun. Les om lørdagens sending:Larsåsen får skryt for sexy dans Sørvaag, som også har vært hos kiropraktor, sier hun har en låsning som hemmer bevegelsene hennes. - Det gjør litt vondt, og det er synd. Jeg hadde trengt å være maks, sier den blide rogalendingen. Artisten ligger også nederst av de tre semifinalistene etter dommernes poengsum, og tror neppe hun klarer å unngå danseduell. - Vi er bare tre igjen, så jeg er sikker på at det blir duell. Så får vi se. Jeg er fornøyd, jeg har gjort det jeg kan, sier hun. Hun gleder seg også til at en høst med intensiv trening snart er over. - Det skal bli deilig å komme tilbake på veien og spille. Og vi har trent fire timer hver dag i hele høst, så det skal bli deilig med en break. Men det har vært et nydelig opplegg, understreker Sørvaag.
«Skal vi danse»-deltaker Hanne Sørvaag har tatt smertestillende, men danser likevel ikke uhemmet i semifinalen.